text: [{"text_idx": "#000003", "text": "Sp\u00e6ldi tu\u0301 sja\u0301lvur, og hvar a\u0301 v\u00f8llinum?\nJu\u0301, eg havi sp\u00e6lt r\u00e6ttiliga no\u0301gv fo\u0301tbo\u0301lt i\u0301 mi\u0301num ungu d\u00f8gum, og eg sp\u00e6ldi fyri ta\u00f0 mesta i\u0301 verjuni, antin sum h\u00f8gri bakkur ella mansverji."}, {"text_idx": "#000004", "text": "Eg var a\u0301 sterka unglingali\u00f0num, sum vann tvey f\u00f8royameistaraheiti i\u0301 1989 og 1990. I\u0301 1990 bleiv ta\u00f0 til \u201cthe double\u201d. Ta\u00f0 var eitt o\u0301tru\u0301liga stuttligt li\u00f0 at sp\u00e6la vi\u00f0, ti\u0301 vit vo\u0301ru mann fyri mann kanska ikki sterkasta li\u00f0i\u00f0 i\u0301 landinum, men saman vo\u0301ru vit ikki til at knu\u0301gva. Ta\u00f0 var ta\u00f0 reina Manchester United, ti\u0301 vit go\u0301vu onganti\u0301\u00f0 upp. Trey\u00f0ugt so, so h\u00f8vdu vit go\u0301\u00f0ar ty\u0301pir a\u0301 li\u00f0num. O\u0301lavur Jacobsen (beiggi Sju\u0301r\u00f0), Djo\u0301ni N. Joensen, Jo\u0301han Petur Ludvi\u0301k (sonur Arna Ludvi\u0301k) og Jan J\u00f8rgensen, i\u00f0 var eitt snarljo\u0301s a\u0301 v\u00f8llinum. I\u0301 1990 vo\u0301ru vit no\u0301gv ta\u00f0 besta li\u00f0i\u00f0 i\u0301 landinum."}, {"text_idx": "#000005", "text": "Mi\u0301n karriera toppa\u00f0i i\u0301 fyrru helvt av ni\u0301ti\u0301a\u0301runum, ta\u0301 eg var fastur ma\u00f0ur a\u0301 besta li\u00f0num undir lei\u00f0sluni av Peturi Simonsen. Li\u00f0i\u00f0 flutti upp i\u0301 1. deild i\u0301 1993 og fekk eitt hei\u00f0urligt s\u00e6tta pla\u0301ss i\u0301 1994, a\u0301\u00f0renn hatta \u201c#\u20ac%&*\u201d Ian Salter kom aftur til landi\u00f0 og fylla\u00f0i alt sundir."}, {"text_idx": "#000006", "text": "Hvussu kom a\u0301hugin fyri fo\u0301tbo\u0301lti?\nSum sonur Gert Hansen, so er ta\u00f0 ikki so torf\u00f8rt at sta\u00f0festa upphavi\u00f0 til mi\u0301n a\u0301huga fyri fo\u0301tbo\u0301lti. Fo\u0301tbo\u0301ltur fylti no\u0301gv i\u0301 barndo\u0301msheiminum. N\u00f8kur av mi\u0301num fyrstu minnum yvirh\u00f8vur eru umfata\u00f0 av einum fo\u0301tbo\u0301lti, og allir eldru beiggjarnir sp\u00e6ldu vi\u00f0 NSI\u0301. Terji bro\u0301\u00f0ur var ein li\u0301til snurritoppur av einum a\u0301leypara, me\u00f0an A\u0301ki bro\u0301\u00f0ur (sa\u0301li) og Kartin bro\u0301\u00f0ur vo\u0301ru ma\u0301lmenn, so ta\u00f0 var eg eisini, ta\u0301 eg var li\u0301til. Men ta\u0301 eg bleiv vi\u00f0 at vera li\u0301til, ho\u0301ast eg bleiv eldri, helt eg ikki, at ta\u00f0 vo\u0301ru no\u0301gv perspektivir i\u0301 at vera ma\u0301lverji , so ta\u0301 eg bleiv sma\u0301drongur, fo\u0301r eg ikki aftur i\u0301 ma\u0301li\u00f0 at standa."}, {"text_idx": "#000007", "text": "Yndisleikari hja\u0301 NSI\u0301 nu\u0301 og/ella fyrr?\nO\u0301lavur Jacobsen, beiggi Sju\u0301r\u00f0 Jacobsen, noyddist at gevast vi\u00f0 fo\u0301tbo\u0301ltinum a\u0301 alt ov ungum a\u0301rum, ti\u0301 hann var\u00f0 so illa skaddur, men eg haldi, at O\u0301lavur er tann leikari, i\u00f0 eg havi havt st\u00f8rst fragd av at sp\u00e6la saman vi\u00f0. O\u0301lavur dugdi alt, og eg meini alt. I\u0301 verjupartinum var hann so at siga o\u0301gj\u00f8rligur at koma framvi\u00f0, og so hev\u00f0i hann o\u0301tru\u0301liga gott yvirblikk. Og fekk O\u0301lavur m\u00f8guleika, so dugdi hann eisini at sparka bo\u0301ltin i\u0301 ma\u0301li\u00f0, ti\u0301 hann hev\u00f0i eisini eitt gott skot. Ein fullkomin fo\u0301tbo\u0301ltsleikari, i\u00f0 eg hev\u00f0i unt NSI\u0301 og f\u00f8royska landsli\u00f0num at fingi\u00f0 st\u00f8rri a\u0301go\u0301\u00f0a av. Nu\u0301 er Ey\u00f0un Gaardbo eisini ofta nevndur, og ta\u00f0 ikki uttan grund. Ey\u00f0un var skiparin i\u0301 verjuni i\u0301 1994, og eg kendi meg alti\u0301\u00f0 tryggan at fara i\u0301 n\u00e6rdystir, ti\u0301 eg visti, at um ta\u00f0 kiksa\u00f0i, so skuldi Ey\u00f0un nokk renna a\u0301leyparan aftur, so skjo\u0301tur var hann. Ein annar er vinma\u00f0urin Djo\u0301ni N. Joensen. I\u0301 1994 var hann besti mi\u00f0vallari i\u0301 landinum, og ta\u00f0 var ein fragd at fo\u0301\u00f0ra honum bo\u0301ltar, i\u00f0 hann to\u0301k vi\u00f0 s\u00e6r og pl\u00f8kka\u00f0i i\u0301 kassan \u2013 ofta u\u0301r langari fjarst\u00f8\u00f0u."}, {"text_idx": "#000008", "text": "Sigurin i\u0301 steypafinaluni a\u0301 O\u0301lavs\u00f8ku 2001 var naka\u00f0 serligt, ti\u0301 fjeppararnir hja\u0301 NSI\u0301 skaptu ein karm kring finaluna, i\u00f0 ikki hevur s\u00e6\u00f0 si\u0301n li\u0301ka i\u0301 f\u00f8royskum fo\u0301tbo\u0301lt \u2013 hv\u00f8rki a\u0301\u00f0renn ella si\u0301\u00f0an. Ta\u00f0 var fantastiska flott, so ta O\u0301lavs\u00f8kuna gekk eg runt vi\u00f0 einum v\u00e6l st\u00f8rri brosi, enn eg plagi."}, {"text_idx": "#000009", "text": "Og so er ta\u00f0 sja\u0301lvandi f\u00f8royameistaraheiti\u00f0 i\u0301 2007. Ho\u0301ast eg bu\u0301\u00f0i i\u0301 Keypmannahavn ta\u0301, so var eg staddur a\u0301 v\u00f8llinum i\u0301 Runavi\u0301k saman vi\u00f0 soninum Ro\u0301ar, i\u00f0 snara\u00f0i Burgundiu, ta\u0301 meistaraheiti\u00f0 kom til hu\u0301s, og ta\u00f0 eri eg o\u0301metaliga gla\u00f0ur fyri. Terji bro\u0301\u00f0ur og eg enda\u00f0u i\u0301 Blikk-barrini, og ta\u0301 hon lat aftur, hev\u00f0i Piddi, sum var forma\u00f0ur, opi\u00f0 hu\u0301s. Ta\u00f0 er seinastu fer\u00f0, eg var i\u0301 lag vi\u00f0 Pidda."}, {"text_idx": "#000013", "text": "Sunnudagin m\u00f8ta vit B68 a\u0301 Svangaskar\u00f0i. Hvussu vildi tu\u0301 ly\u0301st B68 sum mo\u0301tst\u00f8\u00f0uli\u00f0?\nB68 er okkara arvafi\u0301ggindi. I\u0301 fo\u0301tbo\u0301ltsbla\u00f0num Fo\u0301tfimi hja\u0301 Dimmal\u00e6tting havi eg skriva\u00f0 eina grein um kappingarstri\u0301\u00f0i\u00f0 millum NSI\u0301 og B68, og hon sigur alt um, hvi\u0301 so er. Men B68-li\u00f0i\u00f0 i\u0301 dag er langt fra\u0301 teimum klassisku B68-li\u00f0unum, vit hava s\u00e6\u00f0 a\u0301\u00f0ur. St\u00f8rsti trupulleikin hja\u0301 B68 er, at teir hava ov fa\u0301ar ordiligar Tofta-menn a\u0301 li\u00f0num. Leikarar, sum hin vi\u0301\u00f0akendi Ovi Brim, i\u00f0 n\u00e6rmast liva og doyggja fyri felagnum."}, {"text_idx": "#000015", "text": "Hvat v\u00e6ntar tu\u0301, u\u0301rsliti\u00f0 ver\u00f0ur sunnudagin?\nEg vo\u0301ni so innilaga, at NSI\u0301 vinnur, og eg haldi eisini, at li\u00f0i\u00f0 hevur ein m\u00f8guleika, um leikarar sp\u00e6la upp til si\u0301tt besta. Stigatalvan sta\u00f0festir eisini, at m\u00f8guleikin er har, men vit kunnu ikki renna undan, at vit hava eitt ungt og vi\u00f0breki\u00f0 li\u00f0 i\u0301 a\u0301r. Ho\u0301ast ta\u00f0, so hava vit Kl\u00e6mint Olsen, sum er kanska besti a\u0301leypari i\u0301 landinum i\u0301 l\u00f8tuni. Um hansara vi\u00f0leikarar kunnu fo\u0301\u00f0ra honum tveir ella tri\u0301ggjar go\u0301\u00f0ar bo\u0301ltar inni i\u0301 brotsteiginum, so skal hann nokk sparka ella stu\u0301ta onkran i\u0301 neti\u00f0. Men ta\u00f0 er upp til hansara vi\u00f0leikarar at syrgja fyri, ti\u0301 Kl\u00e6mint ma\u0301 ikki kenna seg noyddan at reika ov langt burtur fra\u0301 ma\u0301linum, fyri at fa\u0301a bo\u0301ltin. Hann skal hava hann inni frammanfyri ma\u0301li\u00f0. Hendir ta\u00f0, so vinnur NSI\u0301 2-1."}, {"text_idx": "#000021", "text": "Jo\u0301han Troest Davidsen er gulur!"}, {"text_idx": "#000022", "text": "Jo\u0301han Troest Davidsen hevur skriva\u00f0 undir ny\u0301ggjan 2 a\u0301ra sa\u0301ttma\u0301la vi\u00f0 NSI\u0301. Jo\u0301han er ein sera royndur leikari, hann hevur leikt yvir 300 dystir i\u0301 bestu deildini, 14 dystir i\u0301 Evropa og fleiri landsdystir fyri F\u00f8royar. So Jo\u0301han er avgj\u00f8rt ein sera ty\u0301dningarmikil leikari fyri NSI\u0301, og vi\u00f0 si\u0301num royndum kemur hann avgj\u00f8rt at ver\u00f0a..."}, {"text_idx": "#000028", "text": "I\u0301 gja\u0301r gj\u00f8rdist greitt, at ba\u0301\u00f0ir effo-ma\u0301lverjarnir hja\u0301 NSI\u0301 halda fram i\u0301 felagnum. 29-a\u0301ra gamli Si\u0301mun Ro\u0301gvi Hansen er ri\u0301miliga ny\u0301ggjur i\u0301 felagnum, men hann tri\u0301vist v\u00e6l, og ti\u0301skil var upplagt at leingja samstarvi\u00f0. Si\u0301mun Ro\u0301gvi hevur sta\u00f0i\u00f0 i\u0301 ma\u0301l i\u0301 17 av 19 effo-dystum, og hann er komin framu\u0301r v\u00e6l fra\u0301 uppga\u0301vuni. Si\u0301mun Ro\u0301gvi..."}]